Doen dit net aksieplan week#15 - RSGplus
Doen dit net aksieplan week#15
Gepubliseer op 15/11/2017. 16/11/2017
Hiermee die planne vir die 15e week van DDN: 20 tot 26 November 2017
Gesels met jou man/vrou/vriend/lewensmaat/kinders. Vertel hulle hoe jou dag verloop het en vra hulle uit oor hulle dag se gebeure. Luister. Konnekteer met mekaar. Geniet mekaar se geselskap en moenie net jaag om kos in jou mond te stop nie.
Oefen weereens 4 keer per week,
Doen ook spieroefeninge.
Neem Saterdagoggend aan jou naaste Parkrun deel: Klik hier om meer uit te vind.
Jou spieroefeninge vir Week#15:
Doen 1 tot 2 maal per week spieroefeninge. Doen 7 verskillende spieroefeninge per sessie. Doen drie stelle van 15 repetisies vir elke oefening. Kies 7 oefeninge uit die volgende moontlikhede:
Spieroefeninge in ‘n gym: Ons wys ook hoe jy gym-apparaat in ‘n gym korrek kan gebruik. Klik hier.
Doen 3 stelle van 15 oefeninge elk van die volgende oefeninge per oefensessie: Klik hier vir duidelike uiteensetting met illustrasies en video’s van jou maag- en rugoefeninge wat jou presies hoe om ‘planking’, maagkrulle, maag-opsitte en maagkrulle op ‘n groot oefenbal korrek te doen.
Oefen 3 keer per week. Ons varieer weereens ons stap- of drafprogram deur hierdie week twee ‘gewones’ en een ‘lange’ te doen.
Sessie 2: Minute 5 – 55: 50 minute flink stap ( Intensiteit 4 = 75% van jou maksimum hartspoed), [Totale flink stap = 50 min]. Klim ook drie stelle trappe op en af.
Sessie 3: (Parkrun) Minute 1 – 50: Stap 5km/50 min flink.
Sessie 1: Minute 5 – 57: Draf 40 minute @ 75%Max. [Totale draftyd = 39 minute]. Klim 3 stelle trappe op en af.
Sessie 2: Minute 5 – 57: Draf 40 minute @ 75%Max. [Totale draftyd = 39 minute]. Klim 3 stelle trappe op en af.
Sessie 3: (Parkrun): Draf 40 min.
Ons konsolideer die mandjie-plan en porsies en wys jou hoe om daaglikse maaltydplanne vir die res van jou lewe uit te werk.
Hierdie week wys ons jou hoe om jou maaltye saam te stel. Met dié inligting en jou porsie-ruillyste (klik hier om vas te stel hoe groot ‘n porsie is en kyk na die porsie-uitruillyste), kan jy telkens jou eie ideale daaglikse maaltye saamstel, en ook jou weeklikse maaltydplanne uitwerk. Groen groente en koolgroente is vry en jy kan daarvan eet so veel jy wil. Inteendeel, jy behoort elke dag groen- of koolgroente te eet.